Diari Oficial de la Generalitat Valenciana


Sumari del DOGV 535, del 26-02-1987 (1987/808257)

ORDRE de 20 de gener de 1987, de la Conselleria de Cultura, Educació i Ciència de la Generalitat Valenciana, per la qual són convocades ajudes a la producció de llargs-metratges i series cinematogràfiques a la Comunitat Valenciana per a l'any 1987.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   535

Data del DOGV
:   26-02-1987

Secció del DOGV
:   ALTRES DISPOSICIONS

Número del document
:   1987/808257


Data del document
:   20-01-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 20 de gener de 1987, de la Conselleria de Cultura, Educació i Ciènciade la Generalitat Valenciana, per la qual són convocades ajudes a la producció, de llargsmetratges i sèries cinematogràfiques a la Comunitat Valenciana per a l'any 1987.  
Per tal d'estimular i fomentar la producció cinematogràfica valenciana amb vista al desenvolupament i la creació d'una autèntica indústria cinematogràfica a la Comunitat Valenciana, i atés que una de les mesures prioritàries a adoptar és la de fomentar aquesta cinematografia a partir de la concessió d'ajudes destinades al finançament de pel·lícules, d'acord amb els articles 2i7.4 de la Llei Orgànica de 5/1982 d'1 de juliol, per la qual s'aprova l'Estatut d'Autonomia de la Comunitat Autònoma Valenciana, i fent ús de les atribucions que em confereix l'article 35 de la Llei 5/1983, de 30 de desembre de la Generalitat Valenciana, de Govern Valencià.   
ORDENE:  
Article únic  
Es convocada la concessió d'ajudes a la producció de llargs-metratges i sèries cinematogràfiques valencianes i s'aproven les bases de la convocatòria, les quals s'inclouen com annex d'aquesta Ordre.   
DISPOSICIONS FINALS  
Primera  
El Director General de Cultura és autoritzat per dictar les resolucions que requeresca l'aplicació i desenvolupament del que disposa aquesta Ordre.   
Segona  
Aquesta Ordre entrarà en vigor l'endemà de ser publicada en el Diari Oficial de la Generalitat Valenciana.   
València, 20 de gener de 1987.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
BASES PER A LA CONCESSIO D'AJUDES PER A LA PRODUCCIO DE LLARGS-METRATGES I SERIES CINEMATOGRAFIQUES DE LA COMUNITAT VALENCIANA PER A L'GDL 2414  
1. Modalitats d'ajudes.   
Hom concedirà un màxim de tres ajudes de fins a un 25% del muntant total de la producció, documentat com cal, a càrrec de l'aplicació 51.22.882.3.963 del pressupost per a 1987 de la Generalitat Valenciana.   
La Direcció General de Cultura vist l'informe de la Comissió avaluadara, que amb caràcter consultiu serà designada amb aquesta finalitat, determinarà els tres projectes seleccionats, i també el muntant dels ajuts que hom concedirà.   
2. Requisits per a la concessió de les ajudes.   
2.1. Podran optar a aquestes ajudes els projectes presentats per productores registrades en el Registre d'Empreses Cinematogràfiques de Producció de la Comunitat Valenciana, creada per Ordre de 20 de gener de 1987, de la Conselleria de Cultura, Educació i Ciència de la Generalitat Valenciana.   
2.2. Cada empresa productora només podrà rebre un ajut dels que preveu aquesta Ordre, dins l'exercici econòmic de referència.   
2.3. Constituirà un element positiu per a la valoració del projecte, que hi participen tècnics valencians, que s'hi facen servir serveis radicats a la Comunitat Valenciana, el rodatge en el territori d'aquesta, que s'utilitze el valencià en el llarg-metratge o sèrie.   
2.4. En els casos de coproducció, encara que siga amb organismes oficials o institucions públiques, l'ajuda que es concedirà mai no podrà sobrepassar-hi el 25% de participació de l'empresa privada valenciana.   
3. Sol·licituds.   
3.1. El termini de presentació de sol·licituds començarà el dia de la publicació d'aquesta Ordre en el Diari Oficial de la Generalitat Valenciana i es perllongarà durant els següents 30 dies.   
3.2. Anteriorment o simultàniament a la presentació de la documentació demanada per a sol·licitar l'ajut, s'haurà de realitzar la inscripció de l'Empresa peticionària en el Registre d'Empreses Cinematogràfiques de Producció de la Comunitat Valenciana, ja que es tracte d'un Registre de nova creació, i la tramitació posterior de la sol·licitud d'ajuda queda supeditada a l?aprovació de la inscripció de l'empresa en el precitat registre. En qualsevol cas, hom no donarà curs a cap sol·licitud que no vaja acompanyada de la fotocòpia d?inscripció en el Registre d'Empreses Cinematogràfiques de Producció de la Comunitat Valenciana, o justificant d'haver iniciat els tràmits d?inscripció a l'esmentat Registre.   
3.3. Les sol·licituds s'hauran de formalitzar d'acord amb el model que es proporcionarà en el Servei Territorial d?Educació i Cultura de cada província i s'acompanyaran dels següents documents:   
a. fotocòpia del DNI del sol·licitant.   
b. fotocòpia d?inscripció en el Registre d'Empreses de Producció de la Comunitat Valenciana, o justificant d'haver sol·licitat aquesta inscripció, tal com es determina en el punt 3.2 d'aquest annex.   
c. acreditació de posseir tots els drets sobre el guió i, si s'escau, sobre l'obra literària en què se basa el projecte.   
d. quatre exemplars dels documents següents del projecte definitiu del llarg-metratge o sèrie:   
1. guió literari.   
2. pressupost (en model oficial).   
3. pla de treball.   
4. pla de finançament.   
e. hom valorarà, si s'escau, la presentació del guió tècnic, i també de cartes de compromís amb personal tècnic i artístic, amb el qual es compta per a intervindre en el llarg-metratge o sèrie.   
3.4. La Direcció General de Cultura podrà sol·licitar a l'interessat la compareixença personal o l?aportació dels documents o la informació que considere necessaris per a l'estudi del projecte del llarg-metratge o sèrie.   
3.5. Si la sol·licitud no inclou totes les dades exigides o manca documentació acreditativa, s'apressarà l'interessat perquè, dins el termini de deu dies, esmene aquestes mancances, amb l'advertiment que, en cas contrari, la sol·licitud serà arxivada.   
3.6. Tota la documentació demanada es presentarà al Servei Territorial d?Educació i Cultura, juntament amb la sol·licitud, o bé s'enviarà per qualsevol dels procediments establerts en l'article 66 de la Llei de Procediment Administratiu.   
3.7. El Servei Territorial d?Educació i Cultura enviarà les sol·licituds d'ajuda amb l'informe corresponent a la Direcció General de Cultura, la qual instruirà el corresponent expedient.   
4. Resolució de les sol·licituds.   
4.1. Per a l?avaluació dels projectes presentats pels sol·licitants es constituirà una comissió integrada per l'Il·lm. Director General de Cultura, com a President; el Director del Programa de Música, Teatre i Cinematografia, com a Secretari; i com a vocals, tres persones de reconegut prestigi en el camp de la cinematografia, nombrades per Resolució de l'Honorable Senyor Conseller de Cultura, Educació i Ciència.   
4.2. La Comissió té facultats per a realitzar, mitjançant els seus membres, totes les comprovacions que estime necessàries per a la millor avaluació dels projectes presentats.   
4.3. La Direcció General de Cultura, vist l'informe no vinculant de la Comissió avaladora, adoptarà la Resolució que s'escaiga pel que fa als projectes seleccionats així com el muntant de les ajudes abans del primer de maig de 1987.   
4.4. Una vegada haja estat concedida la subvenció, l?interessat haurà de manifestar-ne l?acceptació dins un termini no superior a 15 dies comptats a partir de la recepció de la notificació de l?adjudicació de l'ajuda.   
4.5. El pagament del 50% de la subvenció començarà a trametre's a partir del moment que el beneficiari en comunique l?acceptació i l'altre 50% es farà efectiu a partir del moment que se justifiquen les despeses per l'import total de l'ajut concedit. En qualsevol cas, la Conselleria de Cultura, Educació i Ciència de la Generalitat Valenciana facilitarà als interessats tota la documentació acreditativa de la concessió de l'ajuda que els calga per a trametre els crèdits bancaris que requeresca el finançament del llarg-metratge o sèrie.  
4.6. Els justificants de despeses de producció que l'interessat haurà d'aportar, d'acord amb allò que hom determina al punt anterior, són els següents:   
A. Quan les despeses que hom tracte de justificar siguen de personal tècnic i artístic, hom podrà presentar qualsevol des documents següents:   
a. Còpia dels contractes laborals de les persones que intervenen en el llarg-metratge o sèrie.   
b. Rebuts de nòmines dels pagaments efectuats, corresponents a les retribucions del personal contractat.   
c. Document que acredite haver ingressat a la Hisenda Pública les quantitats retingudes a compte de l'Import sobre la Renda de les persones físiques, corresponents als contractes laborals formalitzats.   
d. Justificants que acrediten el pagament de les quotes de la Seguretat Social corresponents.   
B. Si les despeses que calga justificar corresponen a serveis, subministraments o qualsevol altres que no siguen de personal, s'hauran de presentar, per a cadascú d'ells, factura o rebut a nom. de la productora beneficiària de la subvenció, on constarà el nom. o raó social del preveidor.   
C. Tots els documents als quals fon referència els apartats anterior hauran de dur el vist-i-plau del titular de l'empresa o del representant legal.   
5. Obligacions dels beneficiaris.   
5.1. El rodatge del llargmetratge o sèrie s'haurà d'haver iniciat abans que hagen transcorregut sis mesos a partir de la percepció del primer termini de la subvenció, si no és que necessitats raonades de guió demanen una època determinada de l'any no inclosa en aquest termini i que la percepció d'altres ajudes pendents, necessàries a la realització definitiva, aconsellen una moratòria que caldrà estudiar en cada cas. La productora informarà regularment i de forma directa la Conselleria de Cultura, Educació i Ciència de la Generalitat Valenciana de totes les incidències que poguessen sorgir en la preparació del llarg-metratge o sèrie objecte d'ajuda.   
5.2. Serà obligació dels beneficiaris d'aquestes ajudes reflectir en els títols de crèdit i la publicitat del llarg-metratge o sèrie, la col·laboració en la producció que ha rebut de la Conselleria de Cultura, Educació i Ciència de la Generalitat Valenciana.   
5.3. Igualment serà obligatori el dipòsit d'una còpia del llarg-metratge o sèrie, en el seu format original i en perfectes condicions tècniques, i també d'un exemplar de guió de rodatge, amb destinació a la Filmoteca de la Generalitat Valenciana.   
5.4. La percepció de la subvenció requerirà, a més, l?autorització fefaent i prèvia del titular dels drets d?explotació de la pel·lícula, per a l'ús d'aquesta per la Conselleria de Cultura, Educació i Ciència en la seua política de promoció a la cinematografia valenciana en l'exterior.   
5.5. L'incompliment de qualsevol dels requisits estipulats en aquesta convocatòria, així com la infracció provada de cap dels requisits farà nul·la la concessió de l'ajuda i obligarà al reemborsament de les quantitats percebudes.